Mentanarnáttin 2009 verður sett á Vaglinum fríggjadagin 5. juni kl 18: 00. Setanarrøðuna heldur Jens Marius Poulsen kommunustóri í Tórshavnar kommunu. Eftir setanina framførir dansibólkur Hóps'Let it Rock'. Jens Marius hevur boðað frá at hann leggur frá sær í summar, nú hann verður 67 og hevur starvast í kommununi í 30 ár. Tað var 1. juni í 1979 at Jens Marius tók við starvinum sum leiðari fyri líkningardeildini hjá Tórshavnar kommunu. Seks ár seinni gjørdist hann skrivstovustjóri hjá býráðnum og var virkandi býráðsskrivari í eitt ár, til Høgni Mohr tók við starvinum í 1987. Tá Høgni gavst í 1992, tók Jens Marius við sum býráðsskrivari, og tað starvið hevur hann røkt síðani. Fyri fimm árum síðani var heitið broytt til kommunustjóri. Mentanarnáttin 2009 verður hildin í Havn fríggjadagin 5. juni. Hóast tiltøkini byrja longu kl. 10: 00 verður Mentanarnáttin 2009 sett í Gamla Kommunuskúlagarði, tað er millum býráðssalin og fyrisitingina hjá Tórshavnar kommunu, kl. 18: 00. Í ár er tað Jens Marius Poulsen, fráfarandi kommunustjóri, ið heldur setanarrøðuna. Í sambandi við setanina spælir Havnar Hornorkestur, og dansibólkurin Hóps framførir. 10: 00-14: 00 Túnabóltur í Gamla Kommunuskúlagarði næmingar úr 6. og 7. flokki spæla 10: 00-17: 00 Føroya Landsbókasavn Framsýning: 100 ár síðani V. U. Hammershaimb doyði 10: 00-19: 00 SMS Fimm Klakvíkskvinnur hava listaframsýning á torginum í SMS Tær fimm eru: Dagny Tróndheim, Astrid Mouritsen, Sigga Petersen, Gull-Britt Hansen og Lydia Petersen. 10: 00-21: 00 Føroya Fornminnissavn og Útisavnið hava opið í Hoyvík 10: 00-22: 00 Føroya Náttúrugripasavn, V. U. Hammershaimbsgøta er opið 10.00-24: 00 Gamla Reinsaríið í nýggjum hami: 10: 00-12: 00 Kaffisøla og okkurt til matna 12: 00-13: 00 Ponyríðing við ríðiskúlanum hjá Hera 13: 00-15: 00 Andlitsmáling til børn 17: 00-18: 00 Mótasýning 20: 30-21: 00 Skemt við Riu Tórgarð og Súsonnu Tórgarð 21: 00-22: 00 Mótasýning: Sirri, Siri, Klivin, Niels L. Arge og Royal 01: 00-04: 00 Undirbeat 11: 00-21: 00 Listaskálin, Oman Viðarlund, Vilmantas–samleiki og fasta framsýningin eru opnar 11: 00-23: 00 Linsan, Áarvegur Annette Bredstrup sýnir fram vovnar myndir av fiski 13: 00-14: 00 Súkklurnar fram! Komið og súkklið frá Ítróttarhøllin á Hálsi gjøgnum miðbýin, út til Tekniska skúla í Smiðjugerði, har frukt og drekka fæst. Hetta er sami teinur, sum SIC framførir í tónleiki á Tjóðpallinum á midnátt 14: 00-17: 00 Karius og Baktus í Grasagarði Barnatannrøktin, sum verður 50 ár, skipar fyri tiltakinum 14: 00-17: 00 Hin góði matpakkin í Grasagarði Við plakat, faldara og mateskju, ið øll fáa sum gávu, kunnar Fyribyrgingarráðið um hin góða matpakkan 14: 00-01: 00 Loppumarknaður við Gongugøtuna 15: 00 Barnakór í Grasagarði Eldra kór musikkskúlans, sum eru børn úr 3.-7. flokki, ið syngja undir leiðslu av Joannu Johansen og Sunleivi Rasmussen, koma í Grasagarð at syngja 15: 00-18: 00 Opið hús á Lágargarði, Stoffalág 84 Harmoniku- og klavertónleikur kl. 16.00 við næmingum úr Tórshavnar musikkskúla Tónleikaløta við Føroya Klarinettorkestri 22: 00 Guðrið Hansdóttir í Mess Almenn útgávureseptión fyri nýggju fløguna hjá Guðrið, The Sky is Opening. Guðrið spælir nøkur løg og signerar fløgur. Atgongumerki til útgávukonsertina hjá henni, sum er vikuskiftið aftaná, vera eisini til sølu. Mess skrivstovan er opin til midnátt. 22: 00 Norðurlandahúsið, Norðari Ringvegur Tíðarbil-myndlistaframsýning við Inga Joensen og Janusi Kamban, sála, har Havnin er í fokus. Framsýningin, ið fyri mesta partin er fotolist hjá Inga Joensen, hevur tíð og broytingar sum tema. Framsýningin Tíðarbil fevnir um alt húsið uttan Høllina og fleiri sløg av listagreinum. Undan framsýningini framførir Jóna K. Thomsen'Eitt minni', sum er rørslubrot úr modernaðu dansiframsýningini'Kyrra', ið verður frumframførd í Norðurlandahúsinum 19. juni 2009. Heðin Mortensen borgarstjóri setir framsýningina. 22: 30 Ebenezer, Niels Finsens gøta Ungdómskonsert á parkeringsøkinum norðan fyri Ebenezer 24: 00-01: 00 Tjóðpallurin 100 ár-1000 sár, rokkbólkurin SIC framførir bílagt tónleikaverk, ið er ein biltúrur gjøgnum miðbýin aftur við filmi hjá Landsverkfrøðinginum frá 1977. Teinurin er hin sami, sum verður súkklaður kl 13: 00 sama dag. Konsertin við SIC er almenn og ókeypis 01: 00-04: 00 La Terrasse í Tórsgøtu La Terrasse skipar fyri undirhaldi við plátuvendara og samstundis skipar Rio Bravo fyri grill-party 01: 00-04: 00 Reinsaríið í Tórsgøtu Undirbeat í mentanargøtuni